ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Paríž
Termín:			11. september 2014
Prijímajúca 
organizácia:  		SPORT CONVENTIONS DIVISION
Directorate of Youth and Sport
Council of Europe
Adresa:			Council of Europe Office 
Room 1							55 avenue Kléber
75016 Paris 16e
Francúzsko

Účel cesty:		30. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY	
	 
Spôsob 
financovania: 		ZPC bola financovaná z rozpočtu Antidopingovej   
 agentúry SR 

3.	RÁMCOVÝ PROGRAM POBYTU

Dátum / čas:		11. september 2014 / 09.00 – 18.00 hod.
30. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY	
Navštívené 
organizácie:		Council of Europe
				
Kontaktované 
osoby:			- členovia pléna Ad hoc európskeho výboru pre Svetovú 
				  antidopingovú agentúru /25/
- pracovníci úradu RE, Divízia dohovorov v športe /4/
- zástupca Európskej komisie /1/
			- prizvaní pozorovatelia / 2 /
			- zástupca Svetovej antidopingovej agentúry /1/
- zástupca UNESCO /1/
Kontaktné adresy:	- zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”) a Európskej kultúrnej dohody  a ich expertného  plenárneho  útvaru Ad hoc európskeho výboru pre Svetovú  antidopingovú agentúru  (ďalej  len „CAHAMA”), na ktorom  participuje  Slovenská  republika  ako zmluvná  strana. 

I n f o r m a č n ý  s ú h r n:

1.	OTVORENIE ZASADNUTIA
Otvorenie 30. zasadnutia CAHAMA uskutočnil a rokovanie viedol predsedajúci Andy Parkinson, prezident CAHAMA. V úvodnom slove poďakoval za dlhodobo progresívnu a efektívnu komunikáciu európskych krajín a vedenia Svetovej antidopingovej agentúry  (ďalej  len „WADA”).
	Vlastné zasadnutie zmluvných strán CAHAMA pozdravila svojim posolstvom pani Maud de Buqicchio, zástupkyňa generálneho sekretára RE. V svojej rozprave zdôraznila nezastupiteľné poslanie Rady Európy, jej úlohu v oblasti ochrany športu na báze Dohovoru a jeho TDO, ako aj CAHAMA v jeho dôležitú koordinačnú a expertnú činnosť nielen v európskom, ale aj v celosvetovom kontexte. Dohovor pri svojom dvadsaťpäťročnom pôsobení vždy predstavoval principiálnu bázu pre nastavenie globálnych regulačných mechanizmov v boji proti dopingu, proti používaniu a šíreniu zakázaných látok a metód, bol východiskom principiálnej ochrany športu na báze ochrany zdravia, rešpektujúc základného ducha športu, rovnosti možností v súťaži a princípy fair play. Pani Buqicchio vyjadrila poďakovanie európskym krajinám reprezentujúcim zoskupenie CAHAMA za výrazný podiel v upevňovaní pozícií skutočných hodnôt športu a úsilí zachovať tieto hodnoty pre ďalšie generácie.
1.1.	SCHVÁLENIE PROGRAMU  
Program 30. zasadnutia CAHAMA bol na základe vopredného oznámenia a bez ďalších doplnení alebo pozmenení jednomyseľne schválený.

1.2.	SCHVÁLENIE ZÁZNAMU 29. ZASADNUTIA CAHAMA
Záznam z rokovania 29. zasadnutia CAHAMA (Strasbourg,  5. máj 2014)  bol prezentovaný  a  aktualizovaný  na  rokovaní  a  následne jednomyseľne schválený. 

2.	BUDÚCE FINANCOVANIE SVETOVEJ ANTIDOPINGOVEJ 
AGENTÚRY
Problematika financovania WADA bola prezentovaná pánom Parkinsonom. Zdôraznil, že európske krajiny sa podieľajú na celkovom globálnom financovaní WADA v rozsahu 47,5 %, čo je s ohľadom na rozvoj WADA v aktuálnom nastavení neprimerané a preto bude potrebné už v blízkej budúcnosti prehodnotiť systém doterajšieho výberového finančného kľúča WADA, ako aj preskupenie prerozdeľovania rozpočtovaných prostriedkov v čerpaní na jednotlivé kontinenty. Koordináciou a riešením nastavenia rozpočtu WADA bola poverená pani Fourneyron, ako nominovaný zástupca európskych verejných inštitúcií na zasadnutie Výkonného výboru WADA, ktoré sa uskutoční 19. septembra 2014 v Lausanne, pričom predmetný návrh z tohto zasadnutia bude predložený na rokovanie Správnej rady WADA na jej zasadnutí dňa 14. novembra 2014.   

3.	PREHĽAD VÝBEROVÝCH KRITÉRIÍ A POSTUPU PRE  
	STANOVENIE ZÁSTUPCOV EURÓPSKYCH ORGÁNOV VEREJNEJ MOCI DO VÝKONNÉHO VÝBORU A SPRÁVNEJ RADY WADA
	Vedúci  Divízie dohovorov v športe Rady Európy Sergey Khrychikov predniesol sumarizáciu aktivít  Sekretarátu TDO  nadväzných na stanovenie zástupcov CAHAMA do výkonných útvarov WADA. Procedurálny rámec výberu delegátov bol stanovený v zmysle Rezolúcie RE - CM/Res (2011)24 rozhodnutím prijatým na 22. zasadnutí CAHAMA dňa 11. mája 2012 ( dokument CAHAMA (2012) 06 FINAL, Rules of Procedure for the Ad hoc European Committee for the World Anti-Doping Agency (CAHAMA)). Podľa tohto nastavenia je reprezentant európskych krajín vo výkonných útvaroch WADA volený na obdobie 2 rokov. Zmluvné strany majú otvorenú možnosť predložiť návrh svojich kandidátov do 15. septembra 2014, tieto budú schválené na zasadnutí Rady ministrov RE v Štrasburgu dňa 22. septembra 2014.

4.	VÝMENA  INFORMÁCIÍ S WADA

4.1.	PREZENTÁCIA INFORMÁCIÍ PRE ROZHODOVANIE ALEBO 			VYSOKEJ DÔLEŽITOSTI WADA V PROGRAME ROKOVANIA 			VÝKONNÉHO VÝBORU A / ALEBO SPRÁVNEJ RADY WADA
	WADA na báze Svetového antidopingové programu ako to vyjadril pán Frédéric Donzé, riaditeľ Európskeho úradu WADA a spolupráce s medzinárodnými federáciami, predpokladá aktívnu súčinnosť všetkých zainteresovaných strán, vrátane vlád jednotlivých strán a ich verejnoprávnych inštitúcií. Výkonný výbor a Správna rada sú výkonné útvary WADA, ktoré s ohľadom na narastajúce poslanie organizácie a globálny rámec presúvajú aktivity aj do Európy, za účelom efektívnejšieho operatívneho manažmentu úloh svetového antidopingového programu. V následnom období a v horizonte roka 2015 pôjde kľúčovo o zavedenie Svetového antidopingového kódexu a jeho medzinárodných noriem, výskumné doriešenie a zverejnenie technických dokumentov , explanáciu Zoznamu zakázaných látok a metód 2015, riešenie problematiky programu Biologického pasu športovca, update ADAMS 2016, koordinácia projektov sociálneho výskumu,  edukačné  aktivity a výzvy, organizovanie konferencií a odborných seminárov, správne otázky, vrátane aktualizácie programu financovania WADA a schválenie rozpočtu pre rok 2015. Napreduje smerovanie výkonných útvarov WADA pre spoluprácu s MOV, RE, EK a UNESCO, rozvoj regionálnych úradov WADA – Tokyo, Montevideo, Lausanne, Kapské Mesto, spolupráca s medzinárodnými športovými federáciami a národnými antidopingovými organizáciami, príprava pracovných zasadnutí ( Lausanne /                 20. september 2014, Paríž / 15. -16. november 2014,  Montreal / 23.- 24. máj 2015, Kodaň / 19. september 2015, Colorado Springs / 21. - 22. november 2015).
	Financovanie činosti WADA predstavuje pre európske krajiny principiálny rámec vyjadrený v rozpočtových scenároch návrhu pre rok 2015 a zahŕňajú možnosti pre 0%, 1% a 2% nárast a odrážať budú náklady na povinné požiadavky WADA, s dôrazom na implementáciu Svetového antidopingového kódexu 2015 a jeho medzinárodných noriem, 
monitorovanie súladu Kódexu s reguláciou v národných prostrediach činnosti antidopingových organizácií, pričom bolo zdôraznené, že alternatívny návrh nárastu rozpočtu o 3% je pre orgány verejnej správy neprijateľný.
	Pre rozvoj antidopingového programu WADA bude následne rozvíjaná koncepcia biologického pasu športovca, vrátane efektívnejšieho usporiadania nedávno zavedeného steroidného modulu, systémová aktualizácia ADAMS, principiálne riešenie medzinárodnej normy pre testovanie a medzinárodnej normy pre zoznam zakázaných látok, vrátane ich technických dokumentov ( EPO, EEAS, IRMS, MPPL, NA, DL, ESA, EAAS, GC-CIRMS, MRPL).

4.2.	OTÁZKY A ODPOVEDE DELEGÁCIÍ A WADA 

		AKTUALIZÁCIA KĽÚČOVÝCH OBLASTÍ ČINNOSTI WADA 
PRI REALIZÁCII SVETOVÉHO ANTIDOPINGOVÉHO PROGRAMU 
Hlavné smerovanie Svetového antidopingového programu v roku 2014                     je orientované na nastavenie základnej antidopingovej regulácie prezentovanej Kódexom. WADA bude napomáhať všetkým signatárom pri implemantácii Kódexu, so zreteľom na nastavenie súladnosti jeho obsahu s národnou antidopingovou reguláciou, vrátane priebežného riešenia národnej legislatívy zmluvných strán CAHAMA.
Implementácia Kódexu 2015 má kľúčový dosah na vnútornú reguláciu a nastavenie legislatívnych noriem Európskej únie a jej členských krajín. Dohovor proti dopingu RE predstavuje nadčasový dokument s univerzálnou platnosťou a vyjadruje všeobecnú politickú vôľu zmluvných strán v boji proti dopingu v športe na báze aktívnej a koordinovanej činnosti. V tomto zmysle bola v Kódexe 2015  naplnená kľúčová pozícia európskych krajín ako výraz harmonizácie politiky európskych vlád vo vzťahu k WADA. Vo vzájomnej spolupráci WADA, CAHAMA a EK boli identifikované kľúčové podnety ochrany osobných údajov, čo viedlo k vytvoreniu Medzinárodnej normy pre ochranu súkromia a osobných údajov (ISPPI). Touto normou bola riešená ochrana osobných údajov športovca, najmä problematika nakladania s informáciami mimo krajín EÚ a ich proporcionalita. EÚ prijala a zverejnila novú smernicu o ochrane osobných údajov postavenej na akceptácii súhlasu športovca ( zber osobných údajov, spracovanie               a nakladanie s údajmi v EÚ a mimo EÚ, označovanie „miesta pobytu“, údaje pre administráciu terapeutickej výnimky, legitímne nakladanie s osobnými údajmi na báze buď "oprávneného záujmu" alebo "verejného záujmu", ale so zásadným nastavením na rešpektovanie ľudských práv a slobody obyvateľov Európskej únie a tieto sa postupne prenášajú do národnej legislatívy.

5.	CAHAMA POZÍCIA NA ZASADNUTIACH VÝKONNÉHO  
	VÝBORU A SPRÁVNEJ RADY WADA

5.1.	VÝKONNÝ VÝBOR A SPRÁVNA RADA WADA
Spolupráca koordinačných útvarov WADA a CAHAMA predstavuje vrcholnú formu politického a expertného manažmentu. Rokovania boli tématicky zamerané na aktuálne nastavenie antidopingovej regulácie, zmeny nadväzné na Kódex a jeho technických noriem, problematiku súladnosti základného rámca Kódexu a lokálnych foriem antidopingovej regulácie vo vzťahu k medzinárodným zmluvám a dohovorom, európsku legislatívu, s dôrazom na autonómnosť, výhradnosť postavenia a nezastupiteľnosť národných antidopingových organizácií a nových organizačných foriem boja proti dopingu v športe.  
Koncepcia a koordinácia rozvoja Svetového  antidopingového programu sa zakladá na účelovom a efektívnom manažmente globálnych nástrojov riadenia WADA, nevynímajúc oblasť finančného zabezpečenia. Výkonný výbor a Správna rada WADA navrhli navýšenie finančného rozpočtu pre roky 2015 až 2016 o 2 až 3 percentá. Európske krajiny, trvajú na úprave rozpočtu v návrhu navýšenia maximálne o 1 percento, čo je východisko pre následné rokovanie počas zasadnutia Výkonného výboru a Správnej rady WADA.  
	Účasť CAHAMA na smerovaní Svetového antidopingového programu vyjadruje spoločný záujem všetkých zainteresovaných strán na rozvoji nových foriem boja proti dopingu, vrátane nových foriem ich financovania, z čoho vychádza iniciatívny návrh WADA pre vytvorenie samostatného fondu pre výskum, pre ktorý WADA získala garanciu jeho 50 % finančného krytia zo strany Medzinárodného olympijského výboru vo výške 10 mil. USD. Druhú časť v rovnakom objeme 10 mil. USD po schválení európskych krajín a následnom schválení Správnou radou WADA budú návrhovo finančne zabezpečovať európske krajiny formou samostatných pomerných ročných príspevkov. 

	5.2	MANDÁT CAHAMA PRED ZASADNUTÍM VÝKONNÉHO VÝBORU  A  SPRÁVNEJ RADY WADA 
CAHAMA poskytuje svojmu predsedajúcemu mandát rokovať na následnych zasadnutiach Výkonného výboru a Správnej rady WADA (Lausanne, 20. september 2014) v špecifikovaných dominantných oblastiach záujmu európskych krajín ( manažment organizácie, smerovanie Svetovej konferencie o dopingu v športe, financovanie WADA a prezentovanie prípravy účtovnej závierky 2014, aktualizácia rozpočtu 2014, implementácia Kódexu 2015, aktualizácia Svetového antidopingového programu, zameranie výskumu, stratégia rozvoja siete antidopingových laboratórií, právne otázky, rozvoj ADAMS, výskumné projekty v oblasti sociálnych vied, projekty vzdelávania, správa regionálnych úradov WADA). Poslaním CAHAMA aj pre rok 2014 je účelná a efektívna koordinácia antidopingových aktivít na globálnej úrovni a implementácia nového Kódexu do praxe v horizonte roku 2015. 

5.3	NÁVRHY TÉM NA ZASADNUTIA VÝKONNÉHO VÝBORU A			SPRÁVNEJ RADY WADA  
CAHAMA na svojom zasadnutí (Strasbourg, 5. máj 2014) prezentovala spoločný záujem európskych krajín v riešení aktuálnych i strategických zámerov rozvoja Sverového antidopingového programu.  Po ukončení zastúpenia pani Valérie Fourneyron (ukončenie mandátu dňa 31.12.2014) bude na túto pozíciu európskeho člena Výkonného výboru a Nadačného predsedníctva WADA nominovaný nový zástupca z nominantov krajín na báze zmluvných strán Európskeho kultúrneho dohovoru, ktorá spĺňa relevantné kritériá. Členské krajiny CAHAMA predložia do 15. septembra 2014 svoje návrhy na kandidatúru do WADA manažmentu pre roky 2015 a 2016 generálnemu tajomníkovi Rady Európy a predsedovi CAHAMA s podrobným životopisom a vyhlásením preukázania účasti na boji proti dopingu v športe, ktorý bude doriešený v rozhodovacej kompetencii Výboru  o ministrov Rady Európy. Predmetné rozhodnutie bude vykonané na následnom zasadnutí Konferencie ministrov zodpovedných za šport Rady Európy, najneskôr do 16. novembra 2014.

6.	STANOVENIE VÝKONNÉHO VÝBORU WADA  
V súlade s protokolom RE pre činnosť expertných útvarov boli vyhlásené voľby do riadiacich a koordinačných útvarov CAHAMA. S ohľadom na skutočnosť, že Európa má kľúčové postavenie v tejto oblasti, musia tomuto účelu byť smerované aj mechanizmy koordinácie a subordinácie, vrátane zastúpenia krajín Európy v riadiacvich štruktúrach WADA. Návrh európskych krajín bude predložený do  20. septembra 2014 a bude predmetom následného 13. zasadnutia Európskej konferencie ministrov zodpovedných za šport. Plénum CAHAMA bolo oboznámené s dvomi návrhmi klandidátov do Výkonného výboru WADA (pani Valérie Fourneyron, členka Komisie pre zahraničie Francúzskeho národného parlamentu a pani Thorhild Widvey, ministerka kultúry Nórska).

7. 	UKONČENIE ZASADNUTIA

7.1.	NÁSLEDNÉ ZASADNUTIA CAHAMA  
	Následné 31. zasadnutie CAHAMA z dôvodu zabezpečenia   priamej  koordinácie
činností s WADA sa uskutoční v Štrasburgu dňa 6. novembra 2014.
Termíny ostatných expertných zasadnutí pre rok 2014 budú upresnené v koordinácii zainteresovaných inštitúcií a v nadväznosti na rokovania Výkonného výboru a Správnej rady WADA. 

7.2.	ZÁVER
   	Predsedajúci CAHAMA poďakoval zúčastnením stranám za  aktívnu  spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR
- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingu, 
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA,  
-  	participovať na implementácii Svetového antidopingového kódexu 2015 a principiálne východiská transformovať do legislatívneho procesu antidopingovej regulácie.   

B/       pre Antidopingovú agentúru SR
-	priebežne zabezpečovať odbornú garanciu v oblasti antidopingu v koordinácii           s ústrednými orgánmi štátnej správy, participujúcimi na správe a riadení športu,
- 	iniciovať legislatívne aktivity nadväzné na revíziu Svetového antidopingového kódexu pri novelizácii Zákona o športe č. 300/2008, špecificky pre oblasť antidopingu,
-	podieľať sa na aktivitách RE a EK pri implementácii Svetového antidopingového kódexu 2015, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy a príncípov členstva SR v EÚ.

6.	ZOZNAM OBDRŽANEJ DOKUMENTÁCIE
	
	Na zasadnutí CAHAMA neboli obdržané žiadne písomné pracovné materiály.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy            v podmienkach SR  ako  jeho  zmluvnej strany a v smerovaní  antidopingovej  regulácie z úrovne EK. Predmetné poznatky budú  na báze Národného antidopingového programu využité v bezprostrednej  riadiacej  praxi, v legislatívnom procese,  smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej  stránke Ministerstva školstva, vedy, výskumu a športu SR.

Paríž / Bratislava, 12. september 2014

Vypracoval: 	Miroslav MOTYČÍK

 Schválil:	Henrieta CRKOŇOVÁ